DTAC ส่งแคมเปญ “4G เฟสติวัล”สมาร์ทโฟน 4G ลดสูงสุดถึง 50%
DTAC จัดเต็มส่งแคมเปญ “4G เฟสติวัล” มหกรรมสมาร์ทโฟน 4G ลดสูงถึง 50% และพิเศษ! รับส่วนลดเพิ่มอีก 1,000 บาท (สำหรับ 10,000 ท่านแรก)
24 ส.ค. 2558


นางสาวปริศนา รัตนสุวรรณศรี ผู้อำนวยการอาวุโสสายงานธุรกิจโพสต์เพด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดตัวแคมเปญ “4G เฟสติวัล” (4G festival) มุ่งผลักดันให้ลูกค้าได้สัมผัสประสบการณ์ dtac 4G สอดรับกับแผนการขยายเน็ตเวิร์กอย่างต่อเนื่อง จากไตรมาส 2 ที่ผ่านมาดีแทคเปิดให้บริการเครือข่าย 4G  แล้ว 44 จังหวัดทั่วประเทศไทย
โดยแคมเปญ “4G เฟสติวัล” นับเป็นมหกรรมลดราคาสมาร์ทโฟน 4G ที่มอบความคุ้มค่าถึง 2 ต่อให้ลูกค้าทุกคน สามารถเป็นเจ้าของสมาร์ทโฟน 4G หลากหลายรุ่น หลากหลายแบรนด์ ที่ลดราคาให้สูงสุดถึง 50% และพิเศษ! รับส่วนลดเพิ่มอีก 1,000 บาท (สำหรับ 10,000 ท่านแรก)
ลูกค้าดีแทคและลูกค้าทั่วไปสามารถเป็นเจ้าของสมาร์ทโฟน 4G และสัมผัสประสบการณ์ 4G จากดีแทคได้ง่ายๆ พร้อมแพ็กเกจใหม่ Love &amp; Roll non-stop เล่นเน็ตได้ไม่มีหยุด ใช้ไม่หมดทบไปได้ และผ่อนจ่ายสบาย 0% นานสูงสุด 20 เดือน ตั้งแต่วันนี้ ถึง 30 กันยายน 2558 สำหรับลูกค้าปัจจุบัน เปิดเบอร์ใหม่ ย้ายค่ายเบอร์เดิม หรือเปลี่ยนจากเติมเงินเป็นรายเดือน ที่ศูนย์บริการดีแทคทุกสาขาทั่วประเทศ และdtac online store